Mats Rondin

Mats Rondin (født 21. september 1960, død 11. oktober 2014)Dagens Nyheters informasjon om dødsfallet Lest 12. oktober 2014 var en svensk cellist og dirigent. I løpet av sin karriere opptrådte han som solist med alle svenske symfoniorkestre, og med ledende orkestre i andre europeiske land. I perioden 1982–85 var han sollocellist i Malmö Symfoniorkester og 1985–98 hadde han samme stilling i Sveriges Radios symfoniorkester.

Fra 2005 var han professor i cellospill ved Musikhögskolan i Malmö.

Han spilte cello fra han var sju år gammel. Sin formelle musikkutdanning hadde han fra Kungliga Musikhögskolan i Stockholm, der han studerte under Gunnar Norrby. Han studerte også med Erling Bløndal Bengtsson og Frans Helmerson på daværende Sveriges Radios musikskola, og spilte med William Pleeth i London.Kungliga Musikhögskolans informasjon om Rondin  Lest 2. april 2015 Han tok også timer hos de kjente cellistene Mstislav Rostropovitsj og Ralph Kirshbaum.Kort biografi, også med diskografi, på Naxos' nettsted Lest 2. april 2015

I konsertsesongen 1985/-86 ble han utpekt som «Årets solist» av Rikskonserter og Sveriges orkestrar.
Han var medlem av Kungliga Musikaliska Akademien (KMA).Oversikt over medlemmene i KMA Lest 12. oktober 2014

De siste årene han levde arbeidet han mest som dirigent, og han dirigerte han både symfoni- og kammerorkestre i Sverige og Danmark.

Sammen med musikerne Staffan Scheja og Sture Eriksen startet han Huaröds kammarorkester, som består av profesjonelle strykere fra hele Norden. Det er et prosjektorkester, som samles flere ganger i året for å skape musikk på høyt nivå og holde konserter med fremstående solister.[fra orkestrets offisielle nettsted] Rondin var orkestrets dirigent fra starten til han døde.fra Huaröd kammarorkesters offisielle nettsted  Lest 2. april 2015

 Diskografi 

som cellist (utvalg):
 1986 – Martinû, Bartók, de Frumerie – med Bengt Forsberg, piano (Acoustica)
 1991 – Contemporary European cello music (Acoustica)
 1994 – Vocalise 
 1994 – Leoš Janáček: Chamber music for violin, cello and piano – med Roland Pöntinen, piano og Ulf Wallin, fiolin (BIS)
 2005 – Brahms’ cellosonater
 2005 – Vocalise 
 2006 – Lennart Fredriksson: Not yet drawn
 2009 – Isidor - Mats Rondin plays the music of Lars Danielsson and Cennet Jönsson
 2010 – Helge Albin Tetris

som dirigent (utvalg):
 2007 – Kalevi Aho: Contrabassoon/Tuba concertos – med Norrköpings symfoniorkester og Lewis Lipnick, kontrafagott (BIS)Tubakonsertene ble innspilt med Bergen Filharmoniske Orkester under ledelse av Andrew Litton, med Øystein Baadsvik på tuba
 2009 – 21st-Century Tuba Concertos – med Fredrik Högberg, Jan Sandström og Kalevi Aho

 Referanser 

 Eksterne lenker 

  Lunds universitets nekrolog over Rondin Lest 9. april 2015

Kategori:Svenske cellister
Kategori:Svenske dirigenter